PROJEKTS uz 19.12.2024.

vēlamais datums izskatīšanai domē: 27.12.2024.

sagatavotāja: Inga Švarce

ziņotāji: Inga Švarce, Indra Murziņa

PROTOKOLLĒMUMS

**Par piemaksu Centrālās pārvaldes Teritorijas plānošanas nodaļas darbiniekiem**

Ar Ādažu novada pašvaldības domes 2022. gada 23. novembra lēmumu Nr. 558 “Par Ādažu novada teritorijas plānojuma izstrādes uzsākšanu” (turpmāk – lēmums) tika uzsākta Ādažu novada teritorijas plānojuma 2025.-2037. gadam izstrāde, ko veic Centrālās pārvaldes Teritorijas plānošanas nodaļas (turpmāk – TPN) darbinieki.

Izvērtējot TPN darbinieku iesaisti teritorijas plānojuma izstrādē atbilstoši Darba uzdevumam un darbinieku snieguma nozīmību pašvaldībai stratēģiski svarīgu mērķu īstenošanā, viņiem var noteikt piemaksu atbilstoši pašvaldības domes 2021. gada 22. decembra noteikumu Nr. 11 “Ādažu novada pašvaldības atlīdzības noteikumi” 65. punktam.

Pašvaldības ieskatā ir samērīgi no 2025. gada 1. janvāra līdz 30. jūnijam noteikt speciālās piemaksas iesaistītajiem darbiniekiem 20 % apmērā no individuāli noteiktās mēnešalgas, ņemot vērā, ka plānojuma izstrādes noslēguma stadijā darba apjoms viņiem būs vienādi līdzvērtīgs.

Ieceres izpildei būs ietekme uz pašvaldības 2025. gada budžetu 21895 *euro* apmērā (t.sk., nodokļi).

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 14. panta divpadsmito un trīspadsmito daļu, kā arī Finanšu komitejas šā gada 18. decembra atzinumu, atklāti balsojot, ar X balsīm „par”, „pret” – X, „atturas” – X, **PAŠVALDĪBAS DOME NOLEMJ**:

**Noteikt** no 2025. gada 1. janvāra līdz 30. jūnijam piemaksu 20 % apmērā no mēnešalgas par nozīmīgu ieguldījumu pašvaldības stratēģisko mērķu sasniegšanā šādiem darbiniekiem:

* 1. Indrai MURZIŅAI, vecākajai teritorijas plānotājai, teritorijas plānojuma izstrādes vadītājai;
	2. Ingai ŠVARCEI, Teritorijas plānošanas nodaļas vadītājai;
	3. Miķelim CINIM, vecākajam teritorijas plānotājam;
	4. Zintim VARTAM, vecākajam teritorijas plānotājam;
	5. Evitai RANDAI, vecākajai juristei;
	6. Ilzei URTĀNEI, teritorijas plānotājai;
	7. Laumai VĪTOLIŅAI, ĢIS speciālistei.
1. **Uzdot** vecākajai teritorijas plānotajai Indrai Murziņai sniegt ziņojumu Finanšu komitejai 2025. gada jūnijā par 1.1.–1.7. punktā noteikto darbinieku papildu pienākumu izpildes apjomu un rezultātiem.
2. Pašvaldības izpilddirektoram veikt lēmuma izpildes kontroli.

Sadale: @ TPN, GRN, PSN, IDR